VNIVERSIS Christi fidelibus, tam futuris quam præsentibus, hanc paginam inspecturis, frater Helias humilis Abbas,  Conuentus S. Ioannis Angeliacensis, salutem in perpetum. Nouerit omnium vniuersitas, quod cum controuersia verteretur inter Cluniacense  Angeliacense Monasteria, super subiectionem Monasterij nostri, videlicet Angeliacensis,  super quibusdam possessionibus: quæ vtique controuersia multo antea tempore, non sine grauamine,  dispendio Monasterij durauerat vtriusque; tandem, post multas altercationes hinc inde habitas, de consensu quorumdam Iudicum a domno Papa Honorio delegatorum, Abbatis videlicet Clariacensis,  Prioris beati Hilarij de cella Pictau.  Archipresbyteri de Iarniaco, a Domino GIRAVDO Cluniacensi,  me Helia Angeliacensi Monasteriorum prædictorum Abbatibus, fide interposita, sub attestatione religionis in manu domni P. Episcopi Santonensis facta, præsente Capitulo Santonensi,  approbante pro nobis  Capitulis nostris, in quatuor fuit electos arbitros compromissum. Ex parte videlicet Cluniacensi, in venerabilem virum Eliam Priorem de Charitate,  Magistrum Willelmum de Berbezillo Capellanum. Ex parte vero nostra in dominum Bernardum S. Maxentij,  dominum A. S. Leodegarij Abbates. Qui habito prudētum virorum consilio, tranquillitati  vtilitati vtriusque Monasterij consulentes; cum de Monasterij nostri, scilicet Angeliacensis, subiectione nequaquam constaret, pro bono pacis arbitrati sunt in hunc modum. Nos siquidem Abbas,  Capitulum Angeliacense contulimus,  penitus quittauimus in perpetuum Abbati  Capitulo Cluniacensi, in Beluacensi diocesi Prioratum nostrum de Buri, cum omnibus pertinentiis suis, mobilibus  immobilibus,  totum dominium  ius, quod ibi habebamus, vel habere debebamus, in perpetuum habenda  possidenda. Quem etiam Prioratum de Buri nos infra instans festum omnium Sanctorum liberare tenemur ab omni debito creditorum. Chartas quoque  priuilegia,  omnia munimenta,  instrumenta dicti Prioratus, quæcumque habemus, vel habere poterimus, dicto Abbati  Capitulo Cluniacensi bona fide trademus, numquam ea de cætero petituri. Cuius donationis tenorem per litteras nostras patentes protestabimur, vbicumque,  quandocumque Abbas, vel Capitulum Clun. petierit. Dominus vero Abbas,  Capitulum Clun. si quid iuris, subiectionis, vel dominij habebant, vel habere debebant, in Monasterio nostro, videlicet Angeliacensi, tam in capite quam in membris, excepto dicto Prioratu, nobis, vel Helię Abbati,  Capitulo Angeliacensi quittauerunt,  omnino in perpetuum remiserunt,  tenētur nobis reddere omnia instrumenta,  litteras, si quas habent, contra Monasterium nostrum, exceptis priuilegis generalibus, si quæ habent: quibus tamen contra Monasterium nostrum de cætero non vtentur. Et super his Abbas,  Capitulum Clun. suas patentes litteras nobis dabunt. Præterea propter magnas  multiplices expensas, quas Monasterium Clun. per multa tempora, tam in Curia Romana, quam alibi fecerat, in prosecutione prædictæ cōtrouersiæ, nos assignare tenemur infra quadriēnium Monasterio Clun. siue in Anglia, siue in Xantonensi diocesi, siue in vtroque permixtum, in loco tuto  cōpetenti, viginti marcas argenti in redditibus annuatim in perpetuum persoluendas. Et interim istas viginti marcas censuales Abbas  Capitulum nostrum, scilicet Angeliacēse, soluant mādato Abbatis Clun. infra octauas beati Ioannis Baptistæ annuatim. Si vero nos non redderemus infra quadriennium, vel in redditibus infra eundem terminum dictas marcas non assignaremus: Episcopus,  Capitulum Xantonense tenentur Ecclesiæ Cluniacensi, sicut in eorumdem litteris patētibus continetur, per censuram Ecclesiasticam,  per occupationem bonorum nostrorum, nos ad vtrumq. compellere,  coercere. Insuper arbitrādo præfati quatuor viri diffinierunt, quod si vtrumlibet Capitulorum, Cluniacēse, vel nostrum, huic arbitrio parere recusaret,  litteras patentes super hoc dare, Abbas Capituli recusantis in centum marcis puniretur alteri Abbati persoluendis. Si vero post consensum Capitulorum, aliquis, vel aliqui alteram partem cōtra prædictum tenorem, nomine  cōsensu Abbatis vel Capituli impeteret, illa pars ex toto caderet a causa. Super his omnibus, tenentur Episcopus  Capitulum Xanton. sicut prædicta sunt, litteras suas patentes dare,  partem resilientem per censuram Ecclesiasticā,  per occupationem bonorum suorum in sua diocesi compellere ad omnia suprascripta in posterū inuiolabiliter obseruāda. Actum est hoc publice in Capitulo sancti Petri Xantonensis, in crastinum festiuitatis omnium Sanctorum, anno ab Incar. Domini MCCXVII. Honorij Papæ anno II. videntibus  audientibus domno Episcopo Xanton. P. Alnisienensi Archiepiscopo, A. Præcētore Xantonensi, domino I. Abbate Karroffensi, R. Pœnitentiario Xantonensi, Magistro Petro Grimoart, Magistro Constantino Natali, Magistro W. de Aruerto, Helia Archipresbytero de Archiaco, Arn. Fulcherio Xanton. Canonico,  multis aliis. Postea vero apud S. Ioannem Angeliac. in Capitulo nostro recitatum est,  ab omnibus Monachis nostris, qui aderant, vnanimiter approbatum, a singulis sigillatim vna voce cōcessum, præsentibus  audientibus,  pro parte Clun. Ecclesiæ ad hoc audiendum trāsmissis, Oliuerio Priore de Rocenac, Gaufrido Priore de Berbeziles, Rad. Priore de Monte-Berulpho, Iocelino Priore de Gresac, Andrea Præposito de S. Eutropio, Constantino Priore S. Medardi, Petro Chatins Monacho, Ioanne de Oleron. Monacho, Magistro Willelmo de Lopsant, Capellano de Berbezill. De partis vero nostræ fautoribus, Domino B. S. Maxentij,  S. Leodegarij, Iord. Karroff.  R. Blauimontensi Abbatibus, W. de Molio Cambellanco, Thoma Cellarario, A. de Chailac Præposito, Gerardo Priore S. Macuthi, Willelmo Priore de Pairignac, Emoberto Monacho, Petro Coquo Monacho S. Maxentij, Willelmo Monacho S. Leodegarij,  multis aliis, quotquot in Capitulo cōsidebant. Ideoque ad robur perpetuum,  ad veritatis testimonium, nos Helias Abbas,  Capitulum Angel. præsenti paginæ nostra fecimus apponi sigilla.